Spasavanje rudara u ponoć
Radnici su završili pojačavanje spasilačkog okna i uspešno isprobali kapsulu kojom spasioci treba da stignu do rudara
Atmosfera slavlja je počela u subotu, kada je bušilica koja buši spasilačko okno stigla do rudara, nekih 622 metra ispod površine. Pošto su saznali vest, rođaci su prisustvovali molitvi za rudare. Otada čekaju trenutak kada će spasioci u kapsuli početi da se spuštaju do rudara. Juče je završeno pojačavanje spasilačkog okna metalnim folijama. Radnici su takođe uspešno isprobali spasilačku kapsulu, koja se ovde vidi prilikom sličnog prošlomesečnog testa. Laurense Golborn, čileanski ministar rudarstva, kaže da se „Feniks“ spustio oko 610 metara ispod zemlje, svega 12 metara iznad komore u kojoj su rudari. On je saopštio da spasavanje treba da počne kasno večeras po lokalnom vremenu. Čileanski ministar zdravstva, Haime Manalič, kaže da su rudari toliko ispunjeni poverenjem, da svi traže da poslednji uđu u spasilačku kapsulu i budu izvedeni na površinu. Rođaci okupljeni na području koje su prozvali Baza nade, kolektivno se mole čekajući početak spasavanja. „ Rudari su u klopci od 5. avgusta, kada se obrušio deo rudarskog okna.